สลด! พนักงาน Facebook ดิ่งตึกสำนักงานใหญ่ชั้น 4 ดับคาที่
สลด! พนักงาน Facebook ดิ่งตึกสำนักงานใหญ่ชั้น 4 ดับคาที่
สลด! พนักงาน Facebook ดิ่งตึกสำนักงานใหญ่ชั้น 4 ดับคาที่
20 ก.ย. 2562

ผู้สื่อข่าวรายงานว่า ตำรวจสหรัฐฯ เปิดเผยกรณีพนักงานชายของเฟซบุ๊ก (Facebook) สื่อสังคมออนไลน์ชื่อดัง ก่อเหตุฆ่าตัวตายด้วยการกระโดดจากอาคารในเขตสำนักงานใหญ่ที่เมืองเมนโลพาร์ก ภูมิภาคซิลิคอนวัลเลย์
โดยสำนักงานตำรวจเมนโลพาร์กระบุว่า เจ้าหน้าที่ได้รับแจ้งเหตุฉุกเฉินว่ามีชายวัยผู้ใหญ่กระโดดลงมาจากชั้น 4 ของอาคารหลังหนึ่งในซอยเจฟเฟอร์สันไดร์ฟ เมื่อวันพฤหัสบดี (19 ก.ย.) โดยเหยื่อ “ไม่ตอบสนอง” แล้วตอนเจ้าหน้าที่ไปถึง
“หน่วยกู้ภัยและเจ้าหน้าที่ทางการแพทย์ได้ดำเนินการช่วยเหลือ แต่ไม่สามารถกู้ชีพชายคนดังกล่าว โดยเขาถูกประกาศให้เสียชีวิต ณ ที่เกิดเหตุ และการสืบสวนเบื้องต้นไม่พบความน่าสงสัยอื่นๆ นอกจากเป็นการตั้งใจฆ่าตัวตาย” ตำรวจกล่าว
ด้านเฟซบุ๊กออกแถลงการณ์แสดงความเสียใจอย่างยิ่งต่อการเสียชีวิตของพนักงานภายในเขตสำนักงานใหญ่เมนโลพาร์ก และสัญญาว่าจะให้ความร่วมมือกับการสอบสวนของตำรวจเป็นอย่างดี